Advance Acoustic X-Preamp and X-A160 tesztHangzásVilág Magazin
Az „X” gyártmánysorozatú elő- és végerősítő megjelenése a maga nagyon figyelemfelkeltő és tiszta részleteivel egy bizonyos mértékig arculatváltást jelent az Advance Acoustic életében. A „Mr. X” erősítők megjelenése tiszta és elegáns, klasszikus stílusban látványörömöt nyújtanak. De más is van a cég tarsolyában, hiszen nem egyszerű ráncfelvarrásról van csak szó, hanem továbbfejlesztett áramköri kapcsolások, több modern megoldás, ami természetesen több és jobb zenei élményt jelent.
Frekvencia menet: 20 Hz – 150 000 Hz +/- 0.1dB
Teljes harmonikus torzítás: <0,05%
Jel/ zaj viszony: > 105 dB
Burr Brown PCM 1796 átalakító: 16/24bit (44,1, 48, 96, 192kHz)
USB X-MOS átalakító (aszinkron): 24 bit/192 kHz
Méretek: 110 x l440×350 mm
Ár: 270 000 HUF
X-A160 végerősítő
Teljesítmény: 2×160W/8Ω, 2×240W/4Ω
Frekvencia menet: 10Hz–80 000 Hz
Teljes harmonikus torzítás: <0,07%
Jel/ zaj viszony: >120 dB
Csatorna elválasztás: >80 dB
Max. áramfelvétel: <500W
Méretek: 160×1440×420 mm
Ár: 330 000 HUF
Csak a „házak” anyaga amiben azonosak az Advance Acoustic komponensek, amely matt fekete, igazi black metal, húzott acél akrilüveggel az előlapon. Már a frontlap falvastagsága is tekintélyt kölcsönöz, de légies hatású is, mert egy 1,5 cm-es rés optikailag elválasztja az előlaptól a fém házat. A látvány-kontrasztot a középre szerelt, teljesen egyenes, raszteres gomb, a hangerőszabályzó teszi teljessé. A bal- és a jobboldalon van két kék pontmátrixos kijelző, egyikük információt nyújt az éppen kiválasztott forrásról, a másikon jelenik meg a könyvtár tartalma. Fejhallgató-csatlakozó található még az előlapon, minden funkció kijelzésre kerül áttekinthető és világos elhatárolással megkülönböztethetők az előerősítőn.
Az X-előerősítő a klasszikus funkciók mellett biztosít egy Hig-End D/A konvertert (Burr Brown PCM 1796, 24 bit x 192 kHz) koax, optikai és AES/EBU bemenetekkel a felhasználó részére. A tápegységben egy hatalmas toroid transzformátor rabszolga-mód végzi a dolgát, amely garantálja a nemcsak megfelelő, de stabil áramellátást. Kompakt passzív hűtés vezeti el a részegységek által fejlesztett hőt. A számos csatlakozás lehetővé teszi a kapcsolatot a különböző forrásokból származó jelek az XLR és RCA be- és kimeneteken keresztüli zenei megvalósítására. Egy igen jó minőségű MM phono elektronikát is tartalmaz. Az X-előerősítő USB–XMOS áramköre (aszinkron–XMOS 24 bit/192 kHz) annak érdekében lett kifejlesztve, hogy a számítógépünkről jobb zenei teljesítményt nyerhessünk. Beavatkozási lehetőséget nyújt a hangzás kialakításába, a vezérlési egyensúlyt hangszínszabályzókkal érhetjük el, de ezek az áramkörök (By-Pass) tetszés szerint leválaszthatók. Szükség van illesztőprogramot telepíteni, amely ingyenesen elérhető a XMOS honlapján. Magas adatátviteli sebességet kell beállítani, akár 24-bit/192kHz-es jelet is lehet lejátszani, az előerősítő megfelel nagy felbontású audio fájlok lejátszására. Az X-komponensek 96 kHz mintavételezésű felvételek játszásakor érik el teljesítőképességük teljes potenciálját. A jobb hangzási eredmény elérése érdekében használjuk a mellékelt ACS10 XLR kábelt!
Az új X-A160 végerősítő új kapcsolás technikája, ugyanazt a teljesítményt produkálja, mint az MAA1000 típusú „nagyhajó”. Új tápegységgel, nagyobb teljesítményre képes, így még dinamikusabb zene az eredmény. Az X-A160 végerősítőben az osztott, megerősített keret, hatékony árnyékolást biztosít, kiküszöböli a készülékben lévő különböző áramkörök interferenciáját. A minőségi audiofil alkatrészek használata garancia a finom részletezettségű muzsikák reprodukálásához. A nagy teljesítményű tápegység, kombinálva a „nagy áramú” teljesítmény tranzisztorokkal (NJW0281G – NJW0302G) hatalmas dinamikai csúcsok leképezését biztosítja. Teljesítménye 160 W csatornánként „AB” osztályban, de a hátsó paneli kapcsoló lehetővé teszi, a tiszta „A” osztályú működést 45 Wattig. Ezen túlmenően, az erősítő automatikusan kapcsol „AB” módba. Az ergonomikus kialakítású, minden részletre kiterjedő, teljes távvezérlés megkönnyíti a használatot.
A kialakított rendszer azonnal megmutatja a dinamikus teljesítményt, hangzása pontos és tiszta. Megdöbbentő a zenekar kialakítása a színpadon, a differenciálás világosan elkülönített kidolgozása a legmagasabb szinten valósítja meg a hangzásteret. A tempót és a ritmustartás pontosságát nagyon jól lehet megítélni. Ahol nagy impulzus-teljesítményre van szükség, ott villám gyorsan és pontosan reagál. Lágyabb hangok bemutatásánál a megjeleníthető tartalom rendkívül analitikus, nem kemény, de nem is puhány, nem hagy dinamikus veszteségeket. Az önmagában bonyolult hangzású részek megjelenítése esetén mindig elegendő erő áll rendelkezésre. A dob ütemek erős és hatalmas mélysége átlátható mégis jól integrálódik a zenekari teljesítménybe. Abszolút harmónia az egyes frekvenciasávokon, a basszust azonnal és pontosan reagálja le, de nem mászik az alsó közép hangok nyakára és nem tolja túlságosan az előtérbe. A különböző játék módok kihangsúlyozása a klasszikus zenéhez értők szívét megdobogtatja. A két Advance Acoustic részegységnek kiváló minőségű hangsugárzóra van szüksége, mert az elkészített jel biztosított, a zene szerelmesei azonnal felismerik a rengeteg részletet, a hatalmas dinamikát és a viszonylag széles spektrumú kiváló felkészültséget. A zongora nagyon hiteles, ügyes érintéssel be lehet mutatni érzékenységét. A háttérben játszó muzsikusok produkciója differenciálható. Hangjuk rendkívül részletgazdag, a létrehozott sztereó-kép integrált akusztikus eseményt ad. Terjedelmes, mély és erőteljes hang, megnyilvánulásai hatásmechanizmusát tekintve komplex együttállást tartalmaz.
A komponensek harmonikus összképet kínálnak. Összességében, a kombináció nagyon jó teljesítményt szállít, ízléses és lényegre törő. Hitelességét a hang természetessége adja.
Nincs nyoma a tömörített anyagok kellemetlen élességének, a hangzás élénk, dinamikus és tele van lelkesedéssel. Az akusztikus események és egyes elemeik átláthatók, a hangesemény mindig differenciálható és egyértelműen lokalizálható. Rúgós a basszus anélkül, hogy a hallgatás fárasztó lenne. A klasszikus erények és a modernség együttes lehetősége van meg az Advance Acoustic komponensekben, kiváló megközelítéssel találkozik a klasszikusan elegáns matt és fényes fekete színnel, valamint a két műszer kék háttérvilágításával. Befolyásolja a kialakuló véleményt a nagyon elegáns kivitel, tesz egy abszolút minőségi benyomást. A végfok flörtöl az „A”-osztályú kapcsolással, ez az előny elsősorban a finom lelki műfajok, mint a jazz, vagy kamarazene megjelenítéséhez – ami nem igényel túl sok energiát – szükséges. Az aszinkron USB kapcsolat párosítása XMOS technológiával elismerést érdemel. Az akusztikusan kiváló teljesítmény az eredeti francia alkatrészek megválasztásával kezdődik. Kellemes hallgatás, sok finom részlet, tiszta szerkezetű hangzástér és kiváló dinamika jellemzi, teljesítmény pedig szinte korlátlan mennyiségben rendelkezésre áll. A hagyomány és a jövő találkozása az Advance Acoustic kombinációjában kiváló sztereó teljesítménnyel, méltányos áron.
+az előerősítő egyben USB audio-interface
+„A” és/vagy „AB” osztályú működés
+bő teljesítmény
+stílusos, kiváló minőségű, szemet gyönyörködtető kivitel